als_Latn dik_Latn sna_Latn
Sipas të dhënave të shpallura nga Enti Shtetëror për Statistikë, këmbimi tregtar sipas prodhimeve tregon se në eksportet më e madhe është pjesëmarrja e katalizatorëve të mbajtësve me metale të çmuara, ose përbërjet e tyre,feronikeli, prodhimet e hekurit dhe çelikut (produkte të dërstliluara), veshja dhe përpunimet e naftës. Në import më së shumti janë përfaqësuar vajrat e naftës dhe vajrat e fituara nga mineralet bituminoze (përveç atyre të papërpunuara), platinumit dhe lidhjeve të platinit, të papërpunuara ose në pluhur, energji elektrike dhe automjete motorike për bartjen e personave.
Në periudhën janar-gusht të vitit 2013, pjesëmarrje më të madhe në eksportet e mallrave kanë vendet anëtare të BE-së me 72,9 për qind dhe vendet e Ballkanit Perëndimor me 18 për qind. Në importin e mallrave, gjithashtu pjesëmarrje më të madhe kanë vendet-anëtare të BE-së, me 62 për qind dhe vendet e tjera, në vend tjetër të papërmendura me 11,6 për qind.
Sipas vëllimit të përgjithshëm të këmbimit të jashtëm tregtar, Republika e Maqedonisë më së shumti tregton me Gjermaninë, Greqinë, Britaninë e Madhe, Serbinë dhe Italinë me 49,9 për qind nga këmbimi i jashtëm tregtar kryhet me këto pesë vende.
als_Latn als_Latn als_Latn